
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA

SERVICIUL ADMINISTRATIV



,,În slujba oamenilor”


Nr.10872/23.06.2020
RAPORT DE SPECIALITATE
Proiect de hotărâre
privind acordarea unui ajutor financiar familiilor pentru plata serviciilor oferite de bonă

Având în vedere referatul de aprobare nr. 10871/23.06.2020 a Primarului Municipiului Timișoara și proiectul  de  privind acordarea unui ajutor financiar familiilor pentru plata serviciilor oferite de bonă Direcției de Asistență Socială a Municipiului Timișoara prin care se propune acordarea unui ajutor financiar pentru plata serviciilor oferite de bonă prin Direcția de Asistență Socială a Municipiului Timișoara

Având în vedere prevederile Legii nr.35/2020 privind acordarea unui ajutor financiar familiilor pentru plata serviciilor oferite de bonă, după cum urmează:

”Art. 1 Prezenta lege are ca obiect stabilirea cadrului legal de acordare de către autorităţile administraţiei publice locale a unui ajutor familiilor cu copii de vârstă preşcolară, pentru plata serviciilor oferite de bonă în condiţiile prevăzute de Legea nr. 167/2014 privind exercitarea profesiei de bonă.

Art. 2 Pot beneficia de ajutorul financiar pentru plata serviciilor oferite de bonă, denumit în continuare ajutor financiar, prevăzut de prezenta lege, persoanele care au în întreţinere copii de vârstă preşcolară, ale căror venituri sunt de până la 3.500 lei pe membru de familie şi care se află în una dintre următoarele situaţii:

a) este părintele la care copilul locuieşte în mod statornic;
b) are calitatea de reprezentant legal al copilului şi se ocupă de creşterea şi îngrijirea acestuia;
c) este persoana desemnată de părinte pentru întreţinerea copilului, pe perioada absenţei părinţilor, conform prevederilor art. 104 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare.
Art. 16 Ajutorul financiar pentru plata serviciilor oferite de bonă se va acorda în limita fondurilor bugetare anuale aprobate cu această destinaţie în bugetul local.

Art. 17 Pentru acordarea ajutorului financiar prevăzut de prezenta lege, autorităţile administraţiei publice locale aprobă prin hotărâre a consiliului local metodologia de aplicare, în funcţie de specificul local, hotărârea fiind emisă în termen de 45 de zile de la data intrării în vigoare a prezentului articol.

Art. 18 Prezenta lege intră în vigoare la 60 de zile de la data publicării în Monitorul Oficial al României, Partea I, cu excepţia art. 17, care intră în vigoare la 15 zile de la data publicării.”

Prin Legea nr.35/2020, legiuitorul a dat posibilitatea autoritățiilor publice locale, în limita fondurilor bugetare anuale aprobate cu această destinație, de a acorda un ajutor financiar familiilor cu copii de vărstă preșcolară, pentru plata serviciilor oferite de bonă în condițiile prevăzute de Legea nr.167/2014 privind exercitatrea profesiei de bonă.


Pentru punerea în aplicare a prevederilor Legii nr.35/2020 privind acordarea unui ajutor financiar familiilor pentru plata serviciilor oferite de bonă din bugetul local al Municipiului Timișoara prin Direcția de Asistență Socială a Municipiului Timișoara este nevoie de aprobarea Consiliului Local al Municipiului Timișoara

Având în vedere prevederile legale expuse în prezentul raport, apreciem că proiectul de  hotărâre privind acordarea unui ajutor financiar familiilor pentru plata serviciilor oferite de bonă îndeplinește condițiile pentru a fi supus dezbaterii și aprobării plenului consiliului local. 
Propunem aprobarea proiectul de  hotărâre privind acordarea unui ajutor financiar familiilor pentru plata serviciilor oferite de bonă.

